ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ δυνάμει του άρθρου 251 παράγραφος 2 της Συνθήκης ΕΚ σχετικά με την Κοινή Θέση του Συμβουλίου για την έκδοση οδηγίας από το Ευρωπαϊκό Κοινοβούλιο και το Συμβούλιο σχετικά με τα ληπτέα μέτρα κατά της εκπομπής αερίων και σωματιδιακών ρύπων προερχόμενων από κινητήρες εσωτερικής καύσεως που τοποθετούνται σε μη οδικά κινητά μηχανήματα (κινητήρες ανάφλεξης με σπινθήρα), για την τροποποίηση της οδηγίας 97/68/EΚ

2000/0336 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ δυνάμει του άρθρου 251 παράγραφος 2 της Συνθήκης ΕΚ σχετικά με την Κοινή Θέση του Συμβουλίου για την έκδοση οδηγίας από το Ευρωπαϊκό Κοινοβούλιο και το Συμβούλιο σχετικά με τα ληπτέα μέτρα κατά της εκπομπής αερίων και σωματιδιακών ρύπων προερχόμενων από κινητήρες εσωτερικής καύσεως που τοποθετούνται σε μη οδικά κινητά μηχανήματα (κινητήρες ανάφλεξης με σπινθήρα), για την τροποποίηση της οδηγίας 97/68/EΚ

1. ΙΣΤΟΡΙΚΟ

Ημερομηνία διαβίβασης της πρότασης στο ΕΚ και το Συμβούλιο (έγγραφο COM(2000) 840 τελικό - COD 2000/0336): // 18 Δεκεμβρίου 2000

Ημερομηνία γνωμοδότησης της Οικονομικής και Κοινωνικής Επιτροπής: // 11 Ιουλίου 2001

Ημερομηνία γνωμοδότησης του Ευρωπαϊκού Κοινοβουλίου, πρώτη ανάγνωση: // 2 Οκτωβρίου 2001

Ημερομηνία επίτευξης πολιτικής συμφωνίας // 29 Oκτωβρίου 2001

Ημερομηνία έκδοσης της κοινής θέσης: // 25 Μάρτιος 2002

2. στοχοσ της προτασησ τησ επιτροπήσ

Στόχος της πρότασης είναι η επέκταση του πεδίου εφαρμογής της υπάρχουσας οδηγίας 97/68/EΚ σχετικά με τις εκπομπές αερίων από κινητήρες ανάφλεξης με συμπίεση που χρησιμοποιούνται σε μη οδικά κινητά μηχανήματα, ούτως ώστε να καλυφθούν και οι μικρού μεγέθους κινητήρες ανάφλεξης με σπινθήρα που λειτουργούν με βενζίνη (χλοοκοπτικές μηχανές, αλυσοπρίονα, ψαλίδες, κοπτικές μηχανές, αντλίες, ηλεκτροπαραγωγά ζεύγη κτλ.). Σε όλο τον κόσμο κατασκευάζονται ετησίως 25 εκατομμύρια τέτοιοι κινητήρες και η συμβολή τους στην συνολική εκπομπή VOC (πτητικών οργανικών ενώσεων) στην Κοινότητα είναι της τάξεως του 10-15%. Η τροπολογία αυτή θα συμβάλει στην επίτευξη των στόχων για καλή ποιότητα του αέρα του περιβάλλοντος, ειδικότερα σε ό,τι αφορά το τροποσφαιρικό όζον.

Τα κύρια στοιχεία της πρότασης είναι:

* Δύο στάδια οριακών τιμών που πρέπει να εφαρμόζονται 18 μήνες μετά την έναρξη ισχύος της οδηγίας (στάδιο Ι) και μεταξύ 2004-2010, ανάλογα με την κατηγορία της μηχανής (στάδιο ΙΙ)

* Ένα σύστημα λήψης μέσου όρου και κατοχύρωσης καθώς και ορισμένες ειδικές διευθετήσεις για μικρής εμβέλειας κατασκευαστές και διάφορους τύπους μικρών μηχανών, ούτως ώστε να επιτευχθεί ευθυγράμμιση σε παγκόσμια κλίμακα.

3. παρατηρησεισ σχετικα με την κοινη θεση

3.1 Γενικές Παρατηρήσεις

Ο Εισηγητής του Κοινοβουλίου, κ. Mr Lange, και η βελγική προεδρία είχαν συμφωνήσει να καταβάλουν προσπάθεια επίτευξης συμφωνίας σε πρώτη ανάγνωση, η οποία ήταν σχεδόν επιτυχής. Το Ευρωπαϊκό Κοινοβούλιο ενέκρινε σε πρώτη ανάγνωση, κατά την ολομέλεια της 1ης-4ης Οκτωβρίου, 21 τροπολογίες. Οι 8 από αυτές αφορούσαν την διαγραφή του συστήματος λήψης μέσου όρου και κατοχύρωσης που προτάθηκε από την Επιτροπή. Οι υπόλοιπες τροπολογίες αφορούσαν κυρίως την μετάθεση των ημερομηνιών εφαρμογής για αργότερα καθώς και την ενσωμάτωση δυνατοτήτων για τα κράτη μέλη να χρησιμοποιούν επισήμανση και οικονομικά κίνητρα για την ενίσχυση της διάθεσης στην αγορά των προϊόντων που πληρούν τα κριτήρια του σταδίου ΙΙ, πριν αυτά γίνουν υποχρεωτικά.

Η τροπολογία που στάθηκε εμπόδιο στην επίτευξη συμφωνίας σε πρώτη ανάγνωση αφορούσε ακαθόριστης διάρκειας εξαιρέσεις από την νομοθεσία, ορισμένων δίχρονων κινητήρων, τόσο του σταδίου Ι, όσο και του σταδίου ΙΙ.

Η Κοινή Θέση λαμβάνει υπόψη όλες τις τροπολογίες τις οποίες ενέκρινε το Ευρωπαϊκό Κοινοβούλιο σε πρώτη ανάγνωση, εκτός από τρεις. Το Συμβούλιο δεν έκανε δεκτές τις 18 από τις 22 τροπολογίες του Ευρωπαϊκού Κοινοβουλίου αναφορικά με την δυνατότητα χρήσης επισήμανσης και οικονομικών κινήτρων. Άποψη του Συμβουλίου ήταν ότι ένα τέτοιο κείμενο δεν ήταν απαραίτητο εφόσον το θέμα ήδη καλύπτεται από την Συνθήκη. Επιπλέον, η τροπολογία 29 του Ευρωπαϊκού Κοινοβουλίου απερρίφθη. Η τροπολογία αυτή περιλάμβανε αριθμό ακαθόριστης διάρκειας εξαιρέσεων από το στάδιο ΙΙ. Τέτοιες εξαιρέσεις θα μείωναν ιδιαιτέρως τα περιβαλλοντικά οφέλη της νομοθεσίας. Αντ'αυτού, το Συμβούλιο δέχθηκε την λύση που πρότεινε ο Εισηγητής στην τροπολογία 30, να δοθεί δηλαδή στην Επιτροπή η δυνατότητα παραχώρησης περιορισμένης διάρκειας εξαιρέσεων με τη διαδικασία της Επιτροπολογίας. Επιπλέον, η Επιτροπή εξέφρασε την πρόθεσή της να παρουσιάσει, εν καιρώ, πρόταση σχετικά με τις απαραίτητες εξαιρέσεις, πριν την έναρξη ισχύος του σταδίου ΙΙ.

3.2 Γνώμη της Επιτροπής σχετικά με την Κοινή Θέση

Στην ολομέλεια του Ευρωπαϊκού Κοινοβουλίου η Επιτροπή έκανε δεκτές όλες τις τροπολογίες του Κοινοβουλίου εκτός από την τροπολογία 29 σχετικά με τις εξαιρέσεις για ορισμένες μηχανές. Στις 26 Οκτωβρίου 2001 η Επιτροπή εξέδωσε απόφαση σχετικά με μια τροποποιημένη πρόταση, η οποία περιελάμβανε όλες τις τροπολογίες που έγιναν δεκτές στην ολομέλεια.

Η απόφαση του Συμβουλίου να περιλάβει την τροπολογία 30 του Ευρωπαϊκού Κοινοβουλίου, αντί της τροπολογίας 29, στηρίζεται από την Επιτροπή ως καλή συμβιβαστική λύση, μετά την απόρριψη του συστήματος λήψης μέσου όρου και κατοχύρωσης. Η λύση αυτή θα δώσει την δυνατότητα λεπτομερέστερης εξέτασης των εξαιρέσεων που πραγματικά είναι απαραίτητες, καθώς και των περιβαλλοντικών συνεπειών που αυτές θα έχουν.

Η εξαίρεση των οικονομικών κινήτρων και της επισήμανσης από το κείμενο είναι σύμφωνη με την αρχική πρόταση της Επιτροπής. Το κείμενο που πρότεινε το Συμβούλιο θα ήταν αποδεκτό από την Επιτροπή, όμως, για τέτοιου είδους εξοπλισμό, είναι, δεν είναι πιθανόν να χρησιμοποιηθούν οποιαδήποτε οικονομικά κίνητρα και με οποιονδήποτε τρόπο. Για αυτόν ακριβώς τον λόγο η Επιτροπή δεν ασχολήθηκε με το ζήτημα αυτό στην αρχική της πρόταση.

4. συμπερασμα

Γενικά, η Επιτροπή χαιρετίζει την Κοινή Θέση ως καλό συμβιβασμό. Αφού το Συμβούλιο και το Κοινοβούλιο απέρριψαν το προτεινόμενο από την Επιτροπή σύστημα λήψης μέσου όρου και κατοχύρωσης, αντικαταστάθηκε από διαδικασία Επιτροπολογίας προκειμένου να εξαιρεθούν ορισμένοι εξοπλισμοί με προβλήματα συμμόρφωσης, οι οποίοι όμως δεν επηρεάζουν σημαντικά το συνολικό αποτέλεσμα για το περιβάλλον. Για τον λόγο αυτό, η Επιτροπή δύναται να δεχθεί και να υποστηρίξει την Κοινή Θέση που υιοθετήθηκε και καλεί τα δύο όργανα να καταλήξουν σε συμφωνία για την συγκεκριμένη τροποποιητική Οδηγία, το συντομότερο δυνατόν.